মহানগর ওয়েবডেস্ক: ভারতের প্রাক্তন নৈসেনা আধিকারিক কুলভূষণ যাদবকে আন্তর্জাতিক ন্যায় আদালতের নির্দেশে কনসুলার অ্যাক্সেস দিয়েছে পাকিস্তান৷ সেই অনুযায়ী সোমবার কুলভূষণ যাদবের সঙ্গে দেখা করেছেন ভারতের কূটনৈতিক আধিকারিক গৌরব আলুওয়ালিয়া৷ কুলভূষণের সঙ্গে সাক্ষাতের পর বিদেশমন্ত্রকের মুখপাত্র রবিশ কুমার জানান, পাকিস্তান বলপূর্বক কুলভূষণকে চাপ দিয়ে বলিয়েছিল যে ভারতের গুপ্তচর ছিলেন তিনি৷ আন্তর্জাতিক আদালতের রায়ের পরেও পাকিস্তান জানিয়েছিল, ভারতীয় অফিসারের সঙ্গে কুলভূষণের সাক্ষাতের সময় সেখানে কোনও পাক অফিসার উপস্থিত থাকবেন।
কুলভূষণকে অতিমাত্রায় চাপ দিয়ে চরবৃত্তির কথা বলিয়েছিল পাকিস্তান, জানাল বিদেশমন্ত্রক